  Майя Бывальцева Удмуртиысь паралимпиецъёс Россилэн сборнояз следж-хоккеен шудонъя континетлэн кубокез понна вожвылъясько. Ӵошатсконъёс 1-5 инвожое Сочиын ортчозы. Со сярысь элькунысь Спортъя дасяськонъя центр ивортӥз. Турнире Россилэн кык командаез, Казахстанлэн но Словакилэн командаоссы пырисько Россилэн нырысетӥ командаяз «Удмуртия» клубысь Дмитрий Галкин пыриське, кыкетӥяз – Владимир Каманцев, Владимир Рычков, Алмаз Нафиков но Михаил Ворончихин. 1-тӥ инвожое Россилэн кыкетӥ командаез Казахстанэн шудэ (иворез гожтыку нырысетӥ период йылпумъяськиз, россиянъёс 12:0 лыдын вормо), нырысетӥез – Словакиен. Пумиськонъёс асьме дыръя 14 но 18 часын кутско. Трансляциослы чӧлсконпусъёсты  шедьтыны луоз.  Тодэ вайытом, следж-хоккеен шудонъя В. Н. Кузнецов нимо «Удмуртия» клуб 2020/2021 сезонын Россилэн чемпионатаз куинетӥ инты басьтӥз. Нош куасэн бызьылӥсь но биатлонист Владислав Лекомцев Дуннелэн кубокез понна вожвылъяськонын вормиз.   Тегъёс: Спорт Следж-хоккей Сочи Удмуртия  